Document ID: 31985R2824

Komisijas Regula (EEK) Nr. 2824/85
(1985. gada 9. oktobris),
ar ko nosaka sīki izstrādātus noteikumus saldētas atkaulotas intervences krājumu liellopu gaļas pārdošanai eksportam vai nu nemainītā stāvoklī, vai arī to sadalot un/vai pārsaiņojot
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu un jo īpaši tās 7. panta 3. punktu,
tā kā dažām intervences aģentūrām ir ievērojami atkaulotas gaļas intervences krājumi; tā kā dažās trešās valstīs ir noieta tirgus attiecīgajiem produktiem un jo īpaši, ja tos sadala un no jauna iepako; tā kā šādas gaļas eksports, vai nu atstājot to nemainītā stāvoklī, vai sadalot un/vai no jauna iepakojot, būtu jāatļauj; tā kā tomēr dažās dalībvalstīs pašreiz nav vajadzīgās administratīvās struktūras, lai veiktu sadalīšanas un pārsaiņošanas darbu pārbaudi; tā kā šā iemesla dēļ šādi darbi būtu veicami tikai tad, ja ir kompetentu iestāžu apstiprinājums;
tā kā šajā regulā paredzētie pasākumi saskan ar liellopu gaļas jautājumu vadības komitejas atzinumu;
IR PIEŅĒMUSI ŠO REGULU.
1. pants
Šī regula izklāsta sīki izstrādātus noteikumus, lai pārdotu atsevišķu saldētu atkaulotu liellopu gaļu, ko ir glabājušas dalībvalstu intervences aģentūras un kas ir eksportējama vai nu nemainītā stāvoklī vai, to sadalot un/vai pārsaiņojot.
2. pants
Papildus Komisijas Regulas (EEK) Nr. 2173/79 [2] 2. panta 2. punktā un 8. panta 2. punktā minētajām konkrētajām prasībām tirgotājam pirkuma pieteikumā vai piedāvājumā ir jāpaziņo, vai gaļu eksportēs nemainītā stāvoklī, vai to sadalot un/vai pārsaiņojot.
Tirgotāji, kas izvēlas eksportēt gaļu, to sadalot un/vai pārsaiņojot, var savā pirkuma pieteikumā vai piedāvājumā paziņot, vai viņi vēlas saglabāt savu pieteikumu vai piedāvājumu, ja 3. panta 1. punktā minēto atļauju nedod.
3. pants
1. Sadalīšanu un/vai pārsaiņojot drīkst veikt tikai ar kompetentu iestāžu atļauju.
2. Kompetentas iestādes drīkst atļaut sadalīt un/ai pārsaiņojot tajās uzglabāto gaļu tikai tad, ja:
- sadalāmā un pārsaiņojamā gaļa ir novietota glabāšanā to teritorijā, un
- tur to sadala un/vai pārsaiņo.
3. Ja 1. punktā minēto atļauju nedod, noraida arī piedāvājumu vai pieteikumu, izņemot gadījumu, ja piemēro 2. panta 2. punkta noteikumus.
4. pants
Regula, kas atklāj pārdošanu un norāda uz šo regulu, var konkretizēt produktus, kas nav piemēroti kompensācijām.
5. pants
1. Ja 4. pantā minēto gaļu sadala un/vai pārsaiņo, to nedrīkst sajaukt ar citu pārdodamo gaļu.
2. Ja gaļu sadala un/vai pārsaiņo, uz maisiem, kastēm un cita gaļa iepakojuma ir konkrēti dati, kas ļauj to identificēt, ieskaitot tīrsvaru un izcirtņu veidu un skaitu.
3. Kad gaļu sadala un pārsaiņo, tai ir jābūt sasaldētai.
6. pants
Attiecībā uz 4. pantā minēto gaļu Komisijas Regulas (EEK) Nr. 1687/76 [3] 6. panta 1. punktā minētajā rīkojumā par izņemšanu un minētās regulas 12. pantā minētajos dokumentos ir viens no šādiem apstiprinājumiem:
"Uden restitution [forordning (EØF) nr. 2824/85]"
,
,
,
,
,
.
Šo apstiprinājumu ieraksta arī T 5 kontrolkopiju 104. iedaļā.
7. pants
Šīs regulas noteikumus piemēro individuālai tirdzniecībai, ja regulā, kas atklāj pārdošanu, uz to izdarīta attiecīga atsauce.
8. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1985. gada 9. oktobrī

Labels: 3
17